Air Serbia

thumb|right|250px|Самалёт JAT Airways
**Air Serbia** (на сербскай кірыліцы *Ер Србиjа*) —  дзяржаўная авіякампанія Сербіі, размешчаная ў Бялградзе. Да распаду Югаславіі называлася *Jугословенски Аеротранспорт* (JAT) і мела міжнародную назву *Yugoslav Airlines*. 26 кастрычніка 2013 года Jat Airways была пераназвана ў Air Serbia.

## Гісторыя 
Авіякампанія была заснавана ў 1927 годзе пад назвай *Аеропут*, а ў 1947 яе пераназвалі ў *Jугословенски Аеротранспорт*. У 1980-х гады была адной з найбуйнейшых авіякампаній Еўропы. Аднак сітуацыя драматычна пагоршылася, калі ў пачатку 1990-х ААН увяла санкцыі, якія азначалі для кампаніі спыненне міжнародных рэйсаў. Падчас натаўскіх бамбардзіровак Югаславіі 9 авіялайнераў кампаніі былі эвакуіраваны ў Румынію. Сёння JAT ізноў здзяйсняе рэйсы ў гарады Еўропы і падтрымлівае партнёрства з некаторымі авіякампаніямі, у тым ліку Люфтганзай.

У 2006 годзе сербскія СМІ паведамлялі пра запланаванае супрацоўніцтва кампаніі з *Air India*. Яго мэтай называлася заснаванне новай кампаніі. Да таго ж, паведамлялася пра планы Air India выкарыстоўваць Бялградскі аэрапорт імя Ніколы Тэслы як транспартны вузел для палётаў у Паўночную Амерыку. У жніўні 2007 года стала вядома пра прыватызацыю, пасля таго як годам раней кампанія ўпершыню зноў стала прыбытковай. Цікавасць да ўдзелу ў кампаніі праявілі *Air India*, *Аэрафлот*, *Air Berlin*, *Air One* і *Icelandair*.

JAT Airways з’яўляецца галоўнай авіякампаніяй Сербіі. Акрамя яе, існуюць таксама авіякампаніі *Aviogenex* і *Master Airways*.

1 жніўня 2013 года JAT Airways і Etihad Airways падпісалі пагадненне аб стратэгічным партнёрстве. Паводле гэтага пагаднення 49 % акцый JAT Airways пераходзяць да Etihad, пры гэтым Сербскі ўрад захоўвае 51 % акцый JAT Airways. Паводле гэтага жа пагаднення JAT з кастрычніка 2013 года павінна пачаць дзейнасць пад брэндам Air Serbia . 26 кастрычніка 2013 года брэнд JAT канчаткова перастаў існаваць і авіякампанія стала выконваць дзейнасць па брэндам Air Serbia.

## Міжнародныя рэйсы 
JAT Airways здзяйсняе палёты з Бялграда ў Франкфурт-на-Майне, Маскву, Мюнхен, Берлін, Лондан, Парыж, Вену, Цюрых і іншыя еўрапейскія гарады. Максімальная адлегласць рэйсаў, якія здзяйсняюцца кампаніяй, на студзень 2010 — 4074 км. (Абу-Дабі), мінімальная — 278 км. (Сараева).

### Азія 
### Афрыка 
### Еўропа 
### Былыя рэйсы 
У табліцы прыведзены спіс былых маршрутаў, калі-небудзь здзейсненых самалётамі кампаніі Jat:

## Самалёты ў эксплуатацыі 
На снежань 2016 года, авіяпарк Air Serbia складаецца з:
* 1 Bombardier CRJ 900
* 4 Boeing 737-300
* 1 Airbus A330
* 2 Airbus A320
* 3 ATR 72-200
* 5 ATR 72-500
* 10 Boeing 737—300
* 8 Airbus A319

## Катастрофы 
thumb|right|250px|Карта месца крушэння 26 студзеня 1972
У гісторыі пасажырскіх перавозак авіякампаніі Jat Airways былі дзве катастрофы, у якіх загінулі 68 чалавек з 69 іх пасажыраў і членаў экіпажа:
* 26 студзеня 1972 — падчас палёту па маршруце JU364 Стакгольм-Капенгаген-Заграб-Бялград адбыўся выбух на борце і наступнае крушэнне самалёта McDonnell Douglas DC-9. Самалёт знаходзіўся на вышыні 10000 метраў на ўчастку Капенгаген-Заграб. Яго абломкі зваліліся ў раёне вёскі Ческа Каменіцы (Чэхаславакія, цяпер Усцецкі край, Чэхія). Загінулі ўсе 23 пасажыры, і чатыры з пяці членаў экіпажа. Выжыла толькі сцюардэса Весна Вулавіч.
* 11 верасня 1973 — самалёт маршруту Цітаград-Скоп’е ўрэзаўся ў гару Маганік каля Цітаграда (цяпер — Падгорыца, Чарнагорыя). Загінулі ўсе пасажыры і члены экіпажа, усяго 41 чалавек.

## Спасылкі 
* Афіцыйны вэб-сайт
* 
* 

Катэгорыя:Авіякампаніі Сербіі
Катэгорыя:Дзяржаўныя авіякампаніі